Source: https://finstat.sk/konkurzy-restrukturalizacie/konkurz/2012-K008659
Timestamp: 2019-08-21 02:46:14+00:00

Document:
Konkurzy a reštrukturalizácie z Obchodného vestníka - Konanie č. 433075, EUROS Slovakia, s.r.o.
Konkurzy a reštrukturalizácie z Obchodného vestníka - Konanie č. 433075
Konanie č. 433075
Vydaný 28.6.2012
Publikovaný v Obchodnom vestníku č. 129 z roku 2012 6.7.2012
Martina Fiľakovská, JUDr.
Cesta mládeže 6/A
I. Ustanovuje dlžníkovi EUROS Slovakia, s.r.o., so sídlom Mudroňova 5, 010 01 Žilina, IČO: 36 405 132, predbežného správcu: JUDr. Martinu Fiľakovskú, so sídlom kancelárie M. Rázusa 5, 010 01 Žilina.
II. Predbežný správca je povinný zistiť, či majetok dlžníka bude postačovať aspoň na úhradu nákladov konkurzu, zamerať sa pritom aj na právne úkony dlžníka, u ktorých je možné odôvodnene predpokladať ich odporovateľnosť, vypracovávať a predkladať súdu priebežné správy o stave zisťovania majetku dlžníka a vykonaných úkonoch, pričom záverečnú správu je povinný predložiť súdu do 45 dní od ustanovenia do funkcie tak, aby najneskôr táto správa mohla byť podkladom pre posúdenie dlžníkovej majetnosti alebo nemajetnosti súdom.
Uznesením č. k. 3K 9/2012-109 zo dňa 14.05.2012, zverejneným v Obchodnom vestníku OV 96/2012 dňa 21.05.2012, rozhodol súd o začatí konkurzného konania voči dlžníkovi, a to na základe návrhu veriteľa RE-STAV s.r.o., so sídlom Nábrežie Mládeže 85, 949 01 Nitra, IČO: 36 558 737 a veriteľa GEA Klimatizácia s.r.o., so sídlom Odborárska 3, 831 02 Bratislava, IČO: 35 689 161.
Návrh na vyhlásenie konkurzu prejednal súd v neprítomnosti dlžníka, ktorý svoju neprítomnosť na pojednávaní ospravedlnil. Dlžník sa k návrhu na vyhlásenie konkurzu nevyjadril a svoju platobnú schopnosť neosvedčil.
Podľa § 19 ods. 1 písm. a) zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v platnom znení (ďalej len „ZKR“), ak sa konkurzné konanie začalo na návrh veriteľa, súd do 5 dní od začatia konkurzného konania
3. vyzve dlžníka na vyjadrenie, či súhlasí, aby súd rozhodol vo veci vyhlásenia konkurzu bez pojednávania; ak tak dlžník urobí, súd zruší termín pojednávania a rozhodne bez pojednávania; rovnako postupuje aj vtedy, ak sa má za to, že dlžník svoju platobnú schopnosť neosvedčil.
Podľa § 19 ods. 1 písm. b) ZKR, ak sa konkurzné konanie začalo na návrh veriteľa, súd rozhodne vo veci vyhlásenia konkurzu do 7 dní od vyhlásenia uznesenia, ktorým sa končí dokazovanie, alebo do 7 dní, odkedy dlžník súhlasil, aby sa rozhodlo bez pojednávania,
Podľa § 19 ods. 1 písm. c) ZKR, ak sa konkurzné konanie začalo na návrh veriteľa, súd rozhodne o vyhlásení konkurzu vtedy, ak dlžník neosvedčil svoju platobnú schopnosť, inak rozhodne o zastavení konkurzného konania; pri rozhodovaní o vyhlásení konkurzu súd neprihliada na záväzky, pri ktorých dlžník osvedčil ich spornosť; ak sa dlžník v lehote podľa odseku 1 písm. a) bodu 1 nevyjadril, má sa za to, že svoju platobnú schopnosť neosvedčil,
Podľa § 19 ods. 1 písm. d) ZKR, ak sa konkurzné konanie začalo na návrh veriteľa a súd má pred rozhodnutím o vyhlásení konkurzu pochybnosti o dlžníkovej majetnosti, bez zbytočného odkladu po tom, čo zistí, že tu nie sú dôvody na iné rozhodnutie ako vyhlásenie konkurzu, ustanoví dlžníkovi predbežného správcu; o návrhu v tomto prípade rozhodne v lehote podľa § 20 ods. 1.
Podľa § 21 ods. 5 ZKR, na odvolanie a ustanovenie predbežného správcu a dohľad súdu nad činnosťou predbežného správcu sa použijú ustanovenia o odvolaní a ustanovení správcu a dohľade súdu nad správcom počas konkurzu.
Podľa § 40 ods. 1 ZKR, správcu v konkurznom konaní ustanovuje súd uznesením; za správcu môže ustanoviť len osobu zapísanú do zoznamu správcov. Súd ustanoví správcu na základe náhodného výberu pomocou technických a programových prostriedkov schválených ministerstvom; to neplatí, ak ide o ustanovenie správcu na návrh schôdze veriteľov. Uznesenie o ustanovení správcu súd bezodkladne zverejní v Obchodnom vestníku; uznesenie tiež doručí úpadcovi (dlžníkovi) a správcovi.
Podľa § 21 ods. 1 ZKR, predbežný správca zisťuje, či majetok dlžníka bude postačovať aspoň na úhradu nákladov konkurzu; predbežný správca je pritom povinný vychádzať aj z hodnoty majetku, o ktorý bol majetok dlžníka ukrátený v dôsledku právnych úkonov, pri ktorých možno odôvodnene predpokladať ich odporovateľnosť a z hodnoty pohľadávky zo zodpovednosti za nepodanie návrhu na vyhlásenie konkurzu v mene dlžníka. Predbežnému správcovi patria pri zisťovaní majetku dlžníka rovnaké oprávnenia ako správcovi v konkurze; ustanovenia § 74 a 75 sa použijú primerane. Súd môže v súvislosti so zisťovaním majetnosti dlžníka ukladať predbežnému správcovi pokyny, ktorými je predbežný správca viazaný. Predbežný správca je povinný o svojich zisteniach priebežne informovať súd a najneskôr do 45 dní od ustanovenia podať súdu záverečnú správu o majetnosti alebo nemajetnosti dlžníka. Ak dlžník neposkytne predbežnému správcovi potrebnú súčinnosť, súd môže lehotu na podanie záverečnej správy o 15 dní predĺžiť.
Podľa § 21 ods. 4 ZKR, predbežný správca vykonáva funkciu do zániku účinkov začatia konkurzného konania. Ak je konkurzné konanie z dôvodu prebiehajúceho reštrukturalizačného konania prerušené, predbežný správca nekoná.
Vzhľadom na to, že konkurzné konanie bolo začaté na návrh veriteľa, pričom dlžník svoju platobnú schopnosť neosvedčil, v danom prípade sú splnené podmienky na vyhlásenie konkurzu na majetok dlžníka. Keďže však súd nemá preukázané, či majetok dlžníka bude postačovať aspoň na úhradu nákladov konkurzu, v súlade s ustanovením § 19 ods. 1 písm. d) ZKR ustanovil dlžníkovi náhodným výberom predbežného správcu, ktorému uložil povinnosť predkladať o svojich zisteniach priebežné správy, tak aby tieto mohli byť podkladom pre posúdenie majetkových pomerov dlžníka súdom pred vyhlásením konkurzu.

References: súd 
 súd 
 § 19
 súd 
 súd 
 súd 
 § 19
 súd 
 § 19
 súd 
 súd 
 § 19
 súd 
 § 20
 § 21
 § 40
 súd 
 Súd 
 súd 
 § 21
 § 74
 Súd 
 súd 
 súd 
 § 21
 súd 
 § 19